wickkiey/tamil-wikipedia-chunked huggingface dataset:
# ஈற்றுணவு

## சொற்பிறப்பு

விருந்துக்குப்பின் இனிப்பு (Dessert) என்ற வார்த்தை பிரெஞ்சு வார்த்தையின் 'டெஸ்வேர்ர்' என்பதிலிருந்து உருவானது, இதன் பொருள் 'மேசைகளை அழிக்க' என்பதாகும். 1600 ஆம் ஆண்டில் **வில்லியம் வாகன்** எழுதிய உடல்நலம் பற்றிய கல்வி கையேட்டில் உடல் நலம் குறித்த இயற்கையான மற்றும் செயற்கை வழிமுறைகள் என்ற தலைப்பிலான கட்டுரை மூலம் இதன் முதல் பயன்பாடு அறியப்பட்டது.  
மைக்கேல் கிராண்ட்ல் என்பவர் தனது 'எ ஹிஸ்டரி ஆஃப் டெசர்ட்' (2013) என்ற பதிவில் எல்லா உணவு வகைகளும் பரிமாறி முடித்த பின்னர் உணவு பரிமாறப்பட்ட மேசையை சுத்தம் செய்வதற்கு சற்று முன்னர் விருந்தின் கடைசி நிகழ்வாக இவைகள் வழங்கப்பட்டது என்ற உண்மையை இது குறிக்கிறது என்று விளக்குகிறார். 14 ஆம் நூற்றாண்டில் வழக்கத்தில் இருந்த "சர்வீஸ் லா ரஸ்ஸஸ்" (ஒரே விதமான உணவு வகைகளை பரிமாறுதல்) என்கிற வார்த்தையானது "சர்வீஸ் லா பிரான்சைஸ்" (வித விதமான உணவு வகைகளை ஒரே நேரத்தில் மேசையில் பரிமாறுதல்) என்னும் வார்த்தையாக 20ஆம் நூற்றாண்டின் தொடக்கத்தில் மாற்றம் பெற்றது.
# ஈற்றுணவு

## வேறு பெயர்கள்

ஐக்கிய அமெரிக்கா, கனடா, ஆஸ்திரேலியா, நியூசிலாந்து மற்றும் அயர்லாந்து ஆகியவற்றில் 'டெஸ்ஸர்ட்' என்ற வார்த்தை பொதுவாகப் பயன்படுத்தப்படுகிறது, அதே நேரத்தில் 'புட்டிங்' என்பது பொதுவாக இங்கிலாந்தில் பயன்படுத்தப்படுகிறது.
# ஈற்றுணவு

## வரலாறு

பழங்கால மெசொப்பொத்தேமியாவில் உள்ள கடவுளர்களுக்கு இனிப்புகள் வழங்கப்பட்டன. இந்திய வரலாறு மற்றும் பிற பண்டைய நாகரீகங்களில் இனிப்பு பாட்டம் வழங்கப்பட்டதற்கான ஆதாரங்கள் உள்ளன. உலர்ந்த பழங்கள் மற்றும் தேன் அநேகமாக உலகின் பெரும்பகுதிகளில் பயன்படுத்தப்படும் முதல் இனிப்பு வகைகள் ஆகும்.  
உலகெங்கிலும் கரும்பு மூலம் விருந்துக்குப் பின் இனிப்பு செய்வதற்கு மிகவும் உதவுகின்றது. கி.மு. 500 க்கு முன்னரே இந்தியாவில் கரும்பு விளைவிக்கப்பட்டு சர்க்கரையாக மாற்றப்பட்டது. எனவே எளிதாக வர்த்தகம் செய்ய ஓரிடத்தில் இருந்து மற்றோர் இடத்திற்கு எடுத்த செல்ல முடிந்தது. கரும்பு மற்றும் சர்க்கரையானது மாசிடோனியாவில் கிமு 300 ஆம் ஆண்டுகளில் வர்த்தகம் செய்யப்பட்டது. கி.மு 600 ல் சீன தேசத்திலும் கரும்பு மற்றும் சர்க்கரையானது வர்த்தகம் செய்யப்பட்டது. மத்திய கிழக்கு நாடுகள், தெற்காசியா மற்றும் சீனாவில் ஒரு ஆயிரம் ஆண்டுகளுக்கும் மேலாக சர்க்கரையானது சமையல் மற்றும் இனிப்புப் பண்டங்களின் பிரதானமாக இருந்து வந்துள்ளது. ஐரோப்பாவில் கரும்பு மற்றும் சர்க்கரையின் பயன்பாடானது பன்னிரண்டாவது நூற்றாண்டு மற்றும் அதற்குப் பிறகும் மிகச்சிறிய அளவில் கூட அறியப்படவில்லை. சிலுவைப்போர்கள் மற்றும் காலனித்துவம் மூலமாகவே கரும்பு மற்றும் சர்க்கரையின் பயன்பாடு பரவலாக அறியப்பட்டது.  
ஐரோப்பாவிலும் பிற்கால ஐக்கிய அமெரிக்காவிலும் ஏற்பட்ட தொழில்துறை புரட்சியால் இனிப்பு வகைகள் (மற்றும் பொதுவாக உணவு) பெருமளவில் உற்பத்தி செய்யப்பட்டு பதப்படுத்தி பாதுகாக்கப்பட்டது. 1920 களில் உறைபனி தோன்றியபோது இனிப்பு உள்ளிட்ட உறைந்த உணவுகள் மிகவும் பிரபலமாகின. இந்த பதப்படுத்தப்பட்ட உணவுகள் பல தொழில்மயமான நாடுகளில் உணவுகளில் பெரும் பகுதியாக மாறியது. பல நாடுகளில் இனிப்பு வகைகள் மற்றும் உணவுகள் தங்கள் நாடுகளுக்கு அல்லது பிராந்தியத்திற்கு தனித்துவமாக மாறியது.
# ஈற்றுணவு

## தேவையான பொருட்கள்

இனிப்பு உணவு தயாரிப்பதில் பொதுவாக கரும்பு சர்க்கரை, கருப்பட்டி, பழுப்பு சர்க்கரை, தேன் அல்லது மோலாஸ்கள், மேப்பிள் சிரப் அல்லது சோளம் சிரப் போன்ற சில வகை சிரப் வகைகள் பயன்படுத்தப்படுகின்றன. மேற்கத்திய பாணியிலான இனிப்புகளில் பொதுவான பொருட்கள் மாவு அல்லது வெண்ணெய் அல்லது பன்றிக்கொழுப்பு போன்ற சமையல் கொழுப்பு, பால், முட்டை, உப்பு, எலுமிச்சை சாறு போன்ற அமில பொருட்கள் மற்றும் மசாலாப் பொருட்கள் மற்றும் சாக்கலேட், வேர்க்கடலை வெண்ணெய், பழங்கள் மற்றும் பழக்கொட்டைகள் பயன்படுத்தப்படுகின்றன.  
பலவிதமான சுவைகளைச் சேர்க்க இனிப்புகளில் பல மசாலாப் பொருட்களும் சாறுகல் சேர்க்கப்படுகின்றன. இனிப்பு சுவைகளை சமன் செய்வதற்கும் சுவைகளில் ஒரு மாறுபாட்டை உருவாக்குவதற்கும் இனிப்புடன் உப்பு மற்றும் அமிலங்கள் சேர்க்கப்படுகின்றன. சில இனிப்புகள் கோப்பி சுவை கொண்டவை, எடுத்துக்காட்டாக ஒரு பனிக்கட்டி காபி அல்லது காபி பிஸ்கட் போன்றவை அடங்கும்.
# ஈற்றுணவு

## வகைகள்

### அணிச்சல்கள்

அணிச்சல் மாவு, சர்க்கரை, முட்டை மற்றும் வெண்ணெய் போன்ற பொருட்களின் கலவையில் செய்யப்படுகிறது. இது திருமண விழா, பிறந்த நாள் விழா போன்ற திருநாட்களைக் கொண்டாடுவதற்குச் செய்யப்படும் சிற்றுண்டி வகையினைச்சேர்ந்த உணவுப் பண்டமாகும்.
# ஈற்றுணவு

## வகைகள்

### மாச்சில்லுகள்

மாவினைச் சுடுவதன் மூலம் மாச்சில்லு என்ற உணவுப் பண்டம் தயாரிக்கப்பட்டது.
# ஈற்றுணவு

## வகைகள்

### குலாப் ஜாமுன்

இது பெரும்பாலும் திட பால் பொருட்கள், கோயாவில் (பால் குறுக்கப்பட்டு மாவு போன்று மாற்றப்படுதல்) இருந்து தயாரிக்கப்படுகிறது. தற்காலத்தில் கோயாவிற்கு பதிலாக உலர்த்தி பொடியாக்கிய பால் பயன்படுத்தப்படுகிறது. இதனுடன் பாதாம் சேர்த்து அரைத்து சுவை அதிகரிக்கப்படுகிறது.
# ஈற்றுணவு

## வகைகள்

### மோதகம்

புதிதாக அரைக்கப்பட்ட தேங்காய் மற்றும் வெல்லம் கொண்டு நிரப்பப்படுகிறது. இதன் வெளிப்புற மென்மையான ஓடானது அரிசி மாவு அல்லது கோதுமை, மைதா மாவு கலந்து தயாரிக்கப்படுகிறது.
# ஈற்றுணவு

## வகைகள்

### குளிர் உணவு பண்டம்

இனிப்பும் சுவையும் சேர்க்கப்பட்ட பாலை ஒரு பாத்திரத்தில் ஊற்றி அடிப்பிடிக்காமல் ஒரு பங்கு பால் அரைப்பங்காகும் வரை தொடர்ந்து காய்ச்சிக் குளிர்வித்துக் குல்ஃபி தயாரிக்கப்படுகிறது.  
பால், கிறீம் போன்ற பாற் பொருட்கள் மற்றும் நிறமூட்டிகள், சுவையூட்டிகள் ஆகியன கலந்து தயாரிக்கப்படும் குளிரூட்டப்பட்ட சிற்றுண்டியாகும்.  
ரோஸ் சிரப், சேமியா, திருநீற்றுப்பச்சை விதைகள் மற்றும் ஜெல்லி துண்டுகளுடன் பால் கலந்து செய்யப்படுகிறது,
# ஈற்றுணவு

## வகைகள்

### குடிக்கும் உணவு பண்டம்

பால் பாயசத்தைப் பால், சவ்வரிசி, சேமியா முதலியவற்றைக் கொண்டு செய்கிறார்கள்.
# நுண்ணிய தொழினுட்பம்

**நுண்ணிய தொழினுட்பம்** (micro technology)என்பது குறைந்த அளவாக ஒரு மைக்குரோமீட்டர் அளவுள்ள பருவளவு உடைய உருப்படிகளைப் படைக்கும் தொழினுட்பம். ஒரு மைக்குரோ மீட்டர் என்பது ஒரு மீட்டரில் ஒரு மில்லியனில் (10 கோடியில்) ஒரு பங்காகும். அதாவது 10<sup>−6</sup> மீட்டர் அல்லது 1μm ( 1 மைமீ)  
அறிவியலாளர்களும் பொறியியலாளர்களும் ஏறத்தாழ 1970 களில் எவ்வாறு மிக மிக அதிகமான மிகநுண்ணிய திரிதடையம் என்னும் திரான்சிசிட்டர் கருவிகளை சிலிக்கான் போன்ற பொருளால் ஆன சிறு சில்லுகளில் ஒருசேர உருவாக்குவது அல்லது படைப்பது என்று கண்டு தேர்ச்சியடையந்தனர்.
இவற்றை மைக்குரோ சிப்பு அல்லது ஒருங்கிணைந்த சுற்றதர் என்றும் நுண்தொகுசுற்றுகள் (microelectronic integrated circuits) அழைத்தனர். இப்படிப் படைக்கப்பட்ட நுண்கருவிகள் மிகவும் மலிவாகவும் மிகவும் சிறப்பாகச் செயற்படுவனவாகவும் இருந்தன. செயலிழப்புகள் மிகக்குறைவாகவும் அதாவது மிகுந்த நம்பிசார்ந்திருக்குந்தன்மை உடையதாகவும், கருவிகள் நேர்த்தியாகவும் கூடுதல் செயற்பாட்டுப்பண்புகளுடனும் இயங்கின. தொழிற்புரட்சியைப்போல தகவல் தொழினுட்பப் புரட்சிக்கு, இந்த நுண்ணிய கருவிகளைப் படைக்கும் தொழினுட்பம் அடிப்படையாக அமைந்தது.  
நுண்மின் கருவிகளைச் செய்யும் இந்தத் தொழினுட்பமானது மின்கருவிகளுக்கும் மட்டுமல்லாமல் மற்றவகையாக புற நகர்ச்சியுடைய கருவிகளையும் ஒருசேர படைப்பதற்கு உகந்ததாக இருக்கும் என அண்மைய காலங்களில் அறிவியலாளர்களும் பொறியியலாளர்களும் உணர்ந்தார்கள். மின் உலகிலும் கணினியுலகிலும் கணினிகளுக்கு மூளைபோல் பயன்படும் முக்கியமான பணிக்கரு நுண்தொகுசுற்றுகளை உருவாக்கப் பயன்பட்டது போலவே புறவயமாக நகரக்கூடிய நுண்ணிய கருவிகளையும் வெப்பம், ஈரப்பதம், விரைவு முடுக்கம் முதலான பற்பல இயற்பியல் பண்புகளை உணரும் நுண்ணுணரிகளைச் செய்யவும் பயன்படும் என்று அறிந்து இந்த வகையான நுட்பங்களைக் கைக்கொள்ளுகின்றார்கள். புற உலகை இணைக்கும் கண்களாகவும் காதுகளாகவும் கைகளாகவும் நுண்ணிய வகையிலே கருவிகள் ஆக்க இந்த நுண்ணிய தொழினுட்பம் பயன்படுகின்றது.  
இக்காலத்தில் மகிழுந்து போன்ற ஊர்திகளில் செல்லும்பொழுது ஏதேனும் நேர்ச்சியால் வண்டிகள் மோத நேர்ந்தால், ஓட்டுநரையும் ஊரிதியில் செல்வோரையும் காக்க மோதுற்ற நொடியினும் மீச்சிறு கூறான நேரத்தில் திடீரென்று காற்றடைபட்ட பந்துபோன்ற பைகள் கிளம்பி விரிந்து ஆட்களுக்கு அடிபடாமல் காக்கின்றன. இதற்குத்தேவையான நுண்ணிதாக அசையக்கூடிய கருவியையும் இதேபோல கணினி அச்சு இயந்திர்களில் மையை மிக நுண்ணிதாகத் தெளிக்கச்செய்யும் கருவிகளும் இன்னும் மிகப்பல கருவிகளையும் செய்ய இந்த நுண்ணீய தொழினுட்பம் பயன்படுகின்றது.
# நுண்ணிய தொழினுட்பம்

## நுண் மின்-இயந்திர வகை அமைப்புகள் (ஓருங்கியங்கள்)

இந்த நுண் மின்-இயந்திர வகை அமைப்புகள் (ஆங்கிலத்தில் MEMS) என்னும் தொழினுட்பக் கலைச்சொல் 1980களில் எழுந்து பரவத்தொடங்கியது. மிக நுண்ணிய பல்லிணை (gear) முதல் பற்பல அசைந்து இயங்கும் கருவிகள் செய்யப்பட்டன. குறைகடத்தி நுண்தொகுசுற்றுகள் செய்யப் பயன்பட்ட அதே தொழினுட்பம்.
நுண்தொகுசுற்று செய்யும் நுட்பத்திலேயே ஒத்து அதிரும் ஒரு கருவியைச் செய்து காப்புரிமமும் வெகுமுன்னரே எடுத்தனர் and the resonant gate transistor developed by Harvey C. Nathanson. மெம்சு என்னும் நுண்ணியந்திர வகை அமைப்புகளில் பயன்படுத்தும் செய்முறைகள் குறைகடத்தி நுண்தொகுசுற்றுகள் செய்யப்பயன்பட்ட அதேவகையான முறைகளே. படலம் படியச்செய்வது, ஒளிவழி அச்சிட்டு மிக நுண்ணிய முறையில் அரித்தல் (போட்டோலித்தோகிராபி) முதலானவை  
இன்றும் தொடர்ந்து ஆய்வுகள் நடக்கின்றன. புறத்தே அசையும் வகையான நுண்கருவியாக இருந்தால் அதனை பலவாக ஒரே நேரத்தில் படைக்கும் (batch process) முறையில் நுண்தொகுசுற்று செய்யும் முறைகளைப்போன்ற முறைகளைப் பயன்படுத்திச் செய்யும் நுண் மின்-இயந்திர வகை அமைப்புகள் MEMS என்று ஆங்கிலத்தில் குறிக்கப்பெறுகின்றது. இந்த தொழினுட்பத்தை ஐரோப்பாவில் MST (Micro Systems Technology, நுண் அமைப்பிய தொழினுட்பம்) என்றும் சப்பானில் நுண் இயந்திர நுட்பம் (micromachines) என்றும் அழைக்கின்றார்கள்.  
மெம்சு (MEMS) தொழினுட்பம் பெரிய அளவில் ஆர்வத்தைத் தூண்டியுள்ளது. ஏனெனில், முன்பு எட்ட வியலாத உயர்நிலை செயற்பாட்டையும் நம்பி சார்ந்திருக்கும் தன்மையையும் தருகின்றது. தனி யுருப்படியின் விலை குறைவாகவும் படைக்க முடிகின்றது. மகிழுந்து போன்ற தானுந்துகளில் பயன்படுத்தும் பல்வேறு உணரிகளைப்படைக்கவும் உடல்நலவியல் அச்சியல் போன்றா பல துறைகளிலும் தேவைப்படும் பல கருவிகளைக் செய்ய இந்நுட்பம் பயன்படுகின்றது. கானெர்-இன்-சிடாட் குழு (Cahners In-Stat Group)வின் மதிப்பீட்டின் 2005 இல் 128 அமெரிக்க பில்லியன் வெள்ளி விற்பனையை எட்டியது.  
இந்த நுண்ணிய தொழினுட்பம் அடிப்படையில் போட்டோலித்தோகிராபி (photolithography) என்னும் தொழினுட்பத்தையும் அதற்குத்தொடர்பான தொழினுட்பத்தையும் அடிப்படையாக இயங்குவது. ஒளியை உணர்ந்து பொருளில் மாற்றம் பெறும் கரிமவேதி நீர்மப்படலம் ஒன்றைப் பரவச்செய்து,
அதன்மீது ஒளியூடுருவும்-ஊடுருவாத பகுதிகளைக் கொண்ட மறைப்பு மூடகத்தைப் பயன்படுத்தி நுண்ணிய முறையில் படலத்தில் மாற்றங்கள் செய்யப்படுகின்றன. இவை பின்னர் இன்னொரு நீர்மத்தால் வேறுபாட்டுடன் பிரித்தறிந்து அரித்து நீக்கப்படும். இப்படியான முறைகளைக்கொண்டு நுண்தொகுமின் சுற்றுகள் செய்யப்படுவன போன்றே இந்த மெம்சு என்னும் நுண் மின்-இயந்திர வகைக் கருவிகளும் செய்யப்படுகின்றன.
# எத்தியோப்பியாவின் வரலாறு

## இதனையும் காண்க

- எத்தியோப்பியப் பேரரசு
- முதலாம் ஹைலி செலாசி
- அக்சும் பேரரசு
- குஷ் இராச்சியம்
# சென்னையின் பாரம்பரியக் கட்டடங்கள்

தமிழ்நாட்டின்தலைநகரான சென்னைஆங்கிலேயர்காலத்தில்அவர்களதுதலைமையிடமாகஇருந்தது.இங்கு 2,467 பாரம்பரியக் கட்டடங்கள் உள்ளன. இந்தியாவிலேயே அதிக அளவிலான பாரம்பரியச் சின்னங்கள் கொண்ட பெருநகரமாக உள்ளது. இவற்றில் பொதுக் கட்டடங்களாக சென்னை சென்ட்ரல் ரயில் நிலையம், எழும்பூர் ரயில் நிலையம், ரிப்பன் மாளிகை ஆகியவை குறிப்பிடத்தக்கவை. கொல்கத்தாவிற்கு அடுத்தபடியாக, இந்தியாவிலேயே அதிக பாரம்பரியச் சின்னங்கள் சென்னையில் உள்ளன. நீதிபதி பத்மநாபன் தலைமையில் அமைக்கப்பட்ட ஒரு குழு, அரசின் அதிகாரபூர்வமாக, இந்தப் பாரம்பரியக் கட்டடங்களின் பட்டியலை வெளியிட்டுள்ளது.
# சென்னையின் பாரம்பரியக் கட்டடங்கள்

## பாரம்பரியக் கட்டடங்கள்

சென்னையில் உள்ள உயர்ந்த 2,467 பாரம்பரியம் மிகுந்த கட்டடங்கள் இந்நகரின் பண்பாட்டுப் பாரம்பரியத்தைச் சொல்லுபவையாக அமைந்துள்ளன. இந்த கட்டடங்களில் பெரும்பாலானவை சுமார் 200 வயது மற்றும் பழைமையானவை. பாரத் இன்ஷூரன்ஸ் பில்டிங் மற்றும் பல நகரின் மையப் பகுதியில் முக்கிய இடமாக உள்ளன. இங்குள்ள மரபுரிமை கட்டடங்களின் அதிகரப்பூர்வப் பட்டியல் நீதிபதி இ. பத்மநாபன் குழுவினால் தொகுக்கப்பட்டது.
# சென்னையின் பாரம்பரியக் கட்டடங்கள்

## பாரம்பரியக் கட்டடங்கள்

### கணக்கெடுப்பு

கலாச்சார முக்கியத்துவம் குறித்த அறிவிக்கப்பட்ட கட்டமைப்புகளாக சென்னையின் பாரம்பரிய கட்டடங்கள் உள்ளன. நகரின் பாரம்பரிய கணக்கெடுப்பு 1985 ஆம் ஆண்டில் முன்னாள் மூர் சந்தை கட்டடப் பகுதியிலிருந்து தொடங்கியது. இதற்கு முன்பாகவே ரிப்பன் மக்கள் தொகை மற்றும் நில அளவை கணக்கெடுப்பை 1881 இல் செய்தார். இதுவே முறையான முதல் மக்கள் தொகைக் கணக்கெடுப்பு மற்ரும் நில, கட்டடக் கணக்கெடுப்பு ஆகும். 1997 ஆம் ஆண்டில் மாநில அரசு மரபுரிமை கட்டடங்களை காப்பாற்ற நடவடிக்கை எடுத்தது. சென்னை நகருக்கான இரண்டாவது மாஸ்டர் திட்டத்திற்காக செப்டம்பர் 2008 ஆம் ஆண்டு அரசாங்கம் ஒப்புதல் அளித்தது. அதன் பிறகு, பாரம்பரியக் கட்டடங்கள் பட்டியலிடப்பட்டன. மேலும் கட்டடங்கள்/சுற்றுச்சூழல் பாதுகாப்பு ஆகியவற்றுக்கான சிறப்பு விதிமுறைகள் அமலுக்கு வந்தன. 17-உறுப்பினர் கொண்ட குழு பாரம்பரிய ஆணைய குழுவை உருவாக்கியது.
# சென்னையின் பாரம்பரியக் கட்டடங்கள்

## பாரம்பரியக் கட்டடங்கள்

### கட்டடப் பராமரிப்பு விழிப்புணர்வு

மே 2012 கலாஷ் மஹால், மெரினா கடற்கரை முன்னால் ஒரு 244 வயதான பாரம்பரியத்தை கட்டடத்தில் தீ விபத்து ஏற்பட்டது, அதன் பிறகு, இந்த கட்டமைப்புகளைப் பராமரிக்கும் விழிப்புணர்வு ஏற்பட்டது. 2012 இல் சென்னை பெருநகர் வளர்ச்சி ஆணையம் (CMDA) வெளியிடப்பட்டது. 2013 ஆம் ஆண்டு பிப்ரவரி மாதம் முதல், சி.எம்.டி.ஏ. பட்டியலில் இருக்கும் கட்டமைப்புகள்/தொகுதிகளில், 42 அரசு கட்டடங்கள் மற்றும் ஓய்வு தனியார். அரசாங்கம் கட்டடங்கள் அண்ணா பல்கலைக்கழகத்தின் கீழ் பொறியியல் கிண்டி முக்கிய கட்டடம், சென்னை உயர் நீதிமன்றம், பொது அஞ்சலகம்,மற்றும் நடன கல்லூரி, சைதாப்பேட்டை அரசு ஆசிரியர் பயிற்சி நிறுவனம்,தடுப்பு மருத்துவ கிங் இன்ஸ்டிடியூட் அடங்கும். தத்துவ சங்கம் ஆகியன பாரம்பரிய அமைப்பு இடங்கள் எனலாம்.
# சென்னையின் பாரம்பரியக் கட்டடங்கள்

## பாரம்பரியக் கட்டடங்கள்

### தர வகைப்பாடு

கட்டமைப்புகள் மூன்று வகைகளாக வகைப்படுத்தப்படும், அதாவது I, II, மற்றும் III தரங்கள்.  
தரம் I - கட்டமைப்புகள் எந்த மாற்றங்களும் அனுமதிக்கப்படாமல் இருக்கும் பிரதான அடையாளங்களாக இருக்கும்.  
தரம் II - கட்டமைப்புகளின் வெளிப்புற மாற்றங்கள் ஆய்வுக்கு உட்படுத்தப்படும்.  
தரம் III - கட்டடங்களின் பழமை மற்றும் தோற்றம் கொண்டு ஆய்விற்கு உட்படுத்தப்பட்டு அறிவிக்கப்படும்.
# சென்னையின் பாரம்பரியக் கட்டடங்கள்

## பாரம்பரியக் கட்டடங்கள்

### பிரித்தானிய காலத்துப் பாரம்பரியக் கட்டமைப்புகள்

பிரித்தானிய காலத்துப் பாரம்பரியக் கட்டமைப்புகளின் எடுத்துக்காட்டுகள் சில இதோ:
- சென்னை சென்ட்ரல் ரயில் நிலையம் இந்தோ-சரசெனிக் முறையில் கட்டப்பட்டது. 1873 ஜார்ஜ் ஹார்டிஞ் அவர்கள் பார்க் டவுன் துறைமுகத்தின் அருகில் கட்டப்பட்டது.
- தெற்கு ரயில்வே தலைமையகம் இந்தோ-சரசெனிக் முறையில் கட்டப்பட்டுள்ளது. 1921 இல் கிரேசன் பார்க் டவுன் அருகில் அமைந்துள்ளது.
- சென்னை பொது அஞ்சலகமும் இந்தோ-சரசெனிக் முறையில் கட்டப்பட்டுள்ளது.
- 1884 சென்னை உயர் நீதிமன்றம் இந்தோ-சாராசெனிக் 1892 ஜே.வி. பிரிஸ்டிங்டன், ஹென்றி அர்வின் அவர்களால் கட்டப்பட்டது.
- சேப்பாக்கம் ஆற்காடு நவாப்பின் உத்தியோகபூர்வ இல்லம் சென்னை சேப்பாக்கத்தில் உள்ளது.
- 1879 ராபர்ட் பொல்லோஸ் அவர்களால் பைசான்டைன் முறையில் செனட் ஹவுஸின் பெரிய மண்டபம் அருகில் கட்டப்பட்டுள்ளது. இக்கட்டடக்கலை இந்தியாவின் மிகச் சிறந்த வகையானதாக கருதப்படுகிறது.
# சென்னையின் பாரம்பரியக் கட்டடங்கள்

## பாரம்பரியக் கட்டடங்களின் பட்டியல்
| 58. | சாந்தோம் தேவாலயம் | காத்திக் ரிவைவல் கட்டடக்கலை | 1896 | காப்டன் ஜே. ஏ. பவர் | சாந்தோம் | சென்னையின் மிகப் பழமையான தேவாலயம். புனித தாமஸ் தீர்கதரிசியின் கல்லறை மீது போர்சுகீசியர்களால் 1523-ல் கட்டப்பட்டது. பின்னர் 1893-ல் ஆங்கிலேயர்களால் புதுப்பிக்கப்பட்டது. |  |
| 59. | பாரத் காப்பீட்டு கட்டடம் | இந்தோ சரசனிக் பாணி | 1897 | அண்ணா சாலை | முன்னாள் கார்டில் கட்டடம் |  |  |
| 60. | பாரத ஸ்டேட் வங்கிக் கட்டடம் | விக்டோரிய கட்டடக்கலை | 1897 | கொலோனல் சாம்யுல் ஜேக்கப் | ஜார்ஜ் டவுன் |  |  |
| 61. | செங்கோட்டை கட்டடம், மதராசு மருத்துவக் கல்லூரி | 1897 | பூங்கா நகர் |  |  |  |  |
| 62. | கிங் நோய்த்தடுப்பு மற்றும் ஆய்வு நிறுவனம் | 1899 | அண்ணா சாலை, கிண்டி |  |  |  |  |
| 63. | தாபின் ஹால் | 1904–05 | சென்னை கால்நடை மருத்துவ கல்லூரி முதலில் இங்கு இயங்கத் துவங்கியது. தற்போது எதிரில் மாற்றப்பட்டுள்ளது. |  |  |  |  |
| 64. | தேசிய கலைக்கூடம் | இந்தோ சரசனிக் பாணி | 1906 | ஹென்ரி அர்வின் | எழும்பூர் |  |  |
| 65. | எழும்பூர் இரயில் நிலையம் | இந்தோ சரசனிக் பாணி | 1908 | ஹென்ரி அர்வின் | எழும்பூர் |  |  |
| 66. | தமிழ்நாடு மாநில வரலாற்று ஆய்வு ஆவணக் காப்பகம் | இந்தோ சரசனிக் பாணி | 1909 | ஜி. எஸ். டி. ஹாரிஸ் | எழும்பூர் |  |  |
| 67. | இராயபுரம் தீக்கோவில் | 1910 | ஹர்முஸ்ஜி நவுரோஜி | இராயபுரம் | சென்னையில் அமைந்துள்ள ஒரே ஒரு தீக்கோயில். |  |  |
| 68. | ரிப்பன் கட்டடம் | இந்தோ சரசனிக் பாணி | 1913 | ஜி. எஸ். டி. ஹாரிஸ் | பூங்கா நகர் | ரூ 750,000 செலவில் கட்டப்பட்டது. |  |
| 69. | கீழ்ப்பாக்கம் நீரேற்று நிலையம் | 1914 | கீழ்ப்பாக்கம் | 80 மில்லியன் லிட்டர் கொள்ளளவிலான முதல் நீர் சுத்திகரிப்பு நிலையம். |  |  |  |
| 70. | கோவ் கட்டடம் (முன்னாள் கட்டன் கட்டடம்) | 1916 | அண்ணா சாலை |  |  |  |  |
| 71. | எழும்பூர் நீதிமன்ற வளாகம் | 1916 | எழும்பூர் | இந்தோ சரசனிக் பாணி. 8,640 சதுர அடி கொண்ட இது, ஒரு தலைமை பெருநகர மாஜிஸ்திரேட் நீதிமன்றம், மூன்று கூடுதல் தலைமை பெருநகர மாஜிஸ்திரேட் நீதிமன்றம், மற்றும் 10 மாஜிஸ்திரேட் மற்றும் விரைவு நீதிமன்றங்களைக் கொண்டது. 2018-ம் ஆண்டு ரூ. 48 மில்லியன் செலவில் புதுப்பிக்கப்பட்டது. அதே ஆண்டு 71,200 சதுர அடியில் 12 நீதிமன்ற வளாகங்களைக் கொண்ட ஒரு புதிய 6-மாடி வளாகமும் கட்டப்பட்டது.. |  |  |  |
| 72. | கிண்டி பொறியியல் கல்லூரி | இந்தோ சரசனிக் பாணி | 1920 | கிண்டி | முதலில் W. H. நிக்கோல்ஸ் என்பவராலும் பின்னர் F. J. வில்சன் என்பவராலும் வடிவமைக்கப்பட்டது. |  |  |
| 73. | தெற்கு இரயில்வே தலைமையகம் | இந்தோ சரசனிக் பாணி | 1921 | என். க்ரேசன் | பூங்கா நகர் | இந்தியாவில் முதன்முறையாக பலப்படுத்தப்பட்ட கான்க்ரீட் கொண்டு கட்டப்பட்ட கட்டடம். |  |
| 74. | சுகுணா விலாச சபா | 1936 | அண்ணா சாலை | பம்மல் சம்பந்த முதலியார் போன்றோர் இருந்த மிகப்பழைய நாடக சபை |  |  |  |
| 75. | பாரதியார் இல்லம் | திருவல்லிக்கேணி | } |  |  |  |  |
# அன்வருத்தீன் கான்

அன்வருத்தீன் கான், பிரெஞ்சுக் கிழக்கிந்தியக் கம்பனி படைகளால் கொல்லப்படுதல்]]  
**அன்வருத்தீன் கான்** (**Anwaruddin Khan**) (1672 – 3 ஆகஸ்டு 1749), என்றழைக்கப்படும் **முகமது அன்வருத்தீன்** இரண்டாவது ஆற்காடு நவாப் ஆவார். முதலிரண்டு கர்நாடகப் போர்களில் பங்கு வகித்தவர்களில் முக்கிய நபர். தற்கால பாக்கித்தானில் 1721-1733 காலங்களில் இராணுவ சுபேதாரகப் பணியாற்றியவர்.
# அன்வருத்தீன் கான்

## வாழ்க்கை

அன்வருத்தீன் கான், தற்கால இந்தியாவின் உத்தரப் பிரதேசத்தின் அவத் பிரதேசத்தின் ஹர்தோய் மாவட்டத்தில் 1672ல் ஹாஜி முகமது அன்வர் உத்தீன் கானுக்குப் பிறந்தவர்.  
தில்லி முகலாயப் பேரரசின் போர்ப் படையில் சேர்ந்த அன்வருத்தீன் கான், பின்னாளில் ஐதராபாத் நிசாம் முதலாம் ஆசப் ஷாவின் நம்பிக்கைக்கு உரியவரானார்.  
ஐதராபாத் நிஜாம் பேரரசின் எல்லூர் மற்றும் இராஜமுந்திரி பகுதிகளுக்கு அன்வருத்தீன் கான் ஆளுநராக நியமிக்கப்பட்டார்.  
1725க்குப் பின்னர் அவுரங்கசீப் பகதூர் என்ற பட்டம் அன்வருத்தீன் கானுக்கு வழங்கினார். 1725 - 1743 முடிய சிறீகாகுளம் மற்றும் இராஜமகேந்திரபுரம் மற்றும் மசூலிப்பட்டினம் பகுதிகளின் பௌஜ்தாராக ஐதராபாத் நிசாமால் நியமிக்கப்பட்டார்.  
இரண்டாம் சாதுல்லா கான் இறந்த பின்னர், சூலை 1744ல் ஐதராபாத் நிஜாமின் பிரதிநிதியாகவும், ஆற்காடு நவாப் ஆகவும் நியமிக்கப்பட்டார். இவ்வாறாக அன்வருத்தீன் கான் இரண்டாம் ஆற்காடு நவாபு வம்சத்தினை நிறுவினார்.  
பிரித்தானிய கிழக்கிந்திய கம்பெனியர்களிடத்தில் நட்புடன் பழகிய அன்வருத்தீன் கான், 1748ல் ஐதராபாத் நிஜாம் மன்னர் நிஜாம் உல் மாலிக்கின் இறப்பிற்குப் பின், பிரெஞ்சுக் கிழக்கிந்திய கம்பெனி ஆட்சியாளர்களிடம் பிணக்குக் கொண்டார்.  
தென்னிந்தியாவில் தங்கள் பலத்தை நிருபிக்க, பிரித்தானிய மற்றும் பிரான்சு கிழக்கிந்திய கம்பெனி நிறுவனத்தினர்கள் போட்டியிட்டதன் விளைவாக 1746ல் முதலாம் கர்நாடகப் போர் நடைபெற்றது. ஆற்காடு பகுதி இவ்வாறக இரண்டு கம்பெனியர்களுக்குமிடையே போர்க்களமானது.  
1746ல் மதராஸ் சண்டையில், பிரெஞ்ச் கம்பெனிப் படைகள், பிரித்தானிய கம்பெனியின் சென்னையின் புனித ஜார்ஜ் கோட்டையைக் கைப்பற்றியது. முகமது அன்வருத்தீன் கான், கம்பெனி ஆட்சியாளரகளின் இரண்டு தரப்பினரையும் கூப்பிட்டு கண்டித்து அமைதிப்படுத்தினார். ஆனால் பிரெஞ்ச் ஆளுநர் டூப்ளே, ஆற்காடு நவாப் முகமது அன்வருத்தீனின் எச்சரிக்கையைப் பொருட்படுத்தவில்லை.  
எனவே முகமது அன்வருத்தீன், பத்தாயிரம் பேர் கொண்ட படையுடன் தனது மகனை, பிரெஞ்சுப் படைகளிடமிருந்து சென்னையைக் கைப்பற்ற அனுப்பினார். 29 அக்டோபர் 1746 அன்று பிரெஞ்ச் கிழக்கிந்தியக் கம்பெனிக்கு எதிராக நடைபெற்ற அடையாறு போரில் ஆற்காடு நவாபு படைகள் தோற்றது.முகமது அன்வருத்தீன் கானுக்கு ஆங்கிலேய - பிரெஞ்சு கம்பெனிகளிடமிருந்து, தங்களுக்கே ஆதரவு தரவேண்டும் என அழுத்தம் கொடுத்தனர். ஆனால் அன்வருத்தீன் கான் ஆங்கிலேயர்களுக்கு ஆதரவு அளிக்க முன் வந்தார்.  
தென்னிந்தியாவில் ஆங்கிலேய ஆதிக்கத்தை அகற்றுவதற்கு, பிரெஞ்ச் கிழக்கிந்தியக் கம்பெனியினர், முகமது அன்வருத்தீன் கானுக்கு பதிலாக உசைன் தோஸ்த் கான் என்ற சந்தா சாகிபை, ஆற்காடு நவாப் ஆக பதவியில் அமர்த்த வேண்டும் என முடிவு செய்தனர்.  
ஐதராபாத் நிசாம் நவாப் பதவிக்கு போட்டியிட்ட, இருவருக்கு ஆங்கிலேயர்களும், பிரெஞ்சியரும் தனித்தனியாக ஆதரவளித்தனர்.  
1748ல் நிஜாம் உல் முல்க் இறந்து விடவே, அவரது இரண்டாம் மகன் நசீர் ஜங்கிற்கும், பேரன் முசாபர் ஜங்கிற்கு நிசாம் மன்னர் பதவிக்கு போட்டியிட்டனர். முசாபர் ஜங், தெற்கிலிருந்து சந்தா சாகிப் மற்றும் பிரெஞ்ச் படைகளுடன் ஐதராபாத் நோக்கி புறப்பட்டார்.  
வயதான ஆற்காடு நவாப் முகமது அன்வருத்தீன் கான், ஆங்கிலேயப் படைகள் உதவியுடன், ஆம்பூர் அருகே 3 ஆகஸ்டு 1749ல் பிரெஞ்ச் படைகளுடன் நடைபெற்ற ஆம்பூர் போரில் அன்வருத்தீன் கான் தமது 77வது வயதில் கொல்லப்பட்டார்.
# அன்வருத்தீன் கான்

## இதனையும் காண்க

- முகமது அலி கான் வாலாஜா
- மதராஸ் சண்டை
- ஆம்பூர் போர்
# ஜான் டன்

**ஜான் டன்** (*John Donne*, 22 சனவரி 1572 – 31 மார்ச் 1631) இங்கிலாந்தில் உள்ள ஒரு தேவாலயத்தில் எழுத்தராக பணியாற்றிய ஜான் டன் மிகச் சிறந்த கவிஞரும் ஆவார்.  
இவர் மனோதத்துவ கவிஞர்களின் முன்னோடியாக கருதப்படுகின்றார். இவரது கவிதைகள் செய்யுள்கள், மதப்பாடல்கள்,காதல் பாடல்கள் ஆகியவை அழுத்தமானதாகவும் உணர்வு பூர்வமானதாகவும் அமைந்துள்ளன. மேலும் இவரது கவிதைகள் மொழியின் அதிர்வுகள் நிரம்பியதாகவும், உருவகங்களாகவும் குறிப்பிடப்படுகின்றன. அதிரடி துவக்கத்துடன் கூடிய கதாபாத்திரங்கள், திடீர் திருப்பங்கள், முரண்பாடுகள் நிரம்பியதே இவரது நடையாகும். மேற்குறிப்பிட்ட நடையுடன் வியத்தகு நடைமுறை சந்தங்கள், கடினமான சொற்கள் ஆகியவை எலிசபெத்தியன் கவிதைகளுக்கு எதிரானவை. ஜான் டன் அவர்களது கவிதைப் புலமை மற்றும் ஆங்கில மொழியின் மீதான புலமை சீரிய புலனாய்விற்குப் பின்பே செம்மைப்படுத்தப்பட்டது. இவரது கவிதைகளின் மற்றும் ஒரு சிறப்பு உண்மையான மதப்பற்றை தன்னகத்தே கொண்டுள்ளது ஆகும். இதை அவர் பெரும்பாலும் தன் கவிதைகளின் வாயிலாக ஆவணப்படுத்தியுள்ளார். ஜான் டன் அவர்கள் மதச்சார்பற்ற கவிதைகளையும் புனைந்துள்ளார். கற்பனை கவிதைகள், மற்றும் சிற்றின்பம் சார்ந்த கவிதைகளையும் புனைந்துள்ளார். இவரது மனோதத்துவ கற்பனை கவிதைகளே இவர் பிரபலமடைய முக்கிய காரணமாக அமைந்திருந்தது.  
சிறந்த கல்வியும், கவிதை எழுதும் திறனுமிருந்தும் ஜான் டன் அவர்கள் வறுமையிலேயே பல வருடங்கள் வாழ்ந்தார். இவரது வாழ்வு இவரது பணக்கார நண்பர்களைச் சார்ந்தே அமைந்திருந்தது. இவர் சம்பாதித்த செல்வத்தின் பெரும்பகுதியை பெண்களுக்காகவும், இலக்கியங்களுக்காகவும், பொழுதுபோக்கிற்காகவும் மற்றும் பயணங்களுக்காகவுமே செலவழித்தார். 1601-ஆம் ஆண்டு ஜான் டன் அவர்கள் ”ஆன் மோர்” என்பவரை இரகசியமாக திருமணம் செய்து கொண்டார். இவர்களுக்கு 12 குழந்தைகள் பிறந்தன. இவர் 1615 ஆம் ஆண்டு நியமிக்கப்பட்ட திருத்தொண்டராகவும், ஆங்கிலேய பாதிரியராகவும் நியமிக்கப்பட்டார். இவ்வாறு இருந்தும் ஜான் டன் அவர்கள் பரிசுத்த ஆணையை பெறவில்லை. ஏனெனில் முதலாம் ஜேம்ஸ் அரசர் தனிப்பட்ட முறையில் இப்பதவிகளை வழங்கியதால் பரிசுத்த ஆணையை பெற முடியவில்லை. 1621 ஆம் ஆண்டில் இலண்டனில் உள்ள புனித பால் கத்தீட்டரலின் தலைவராக நியமிக்கப்பட்டார். மேலும் இவர் 1601 ஆம் ஆண்டு முதல் 1614 ஆம் ஆண்டு வரை நாடாளுமன்ற உறுப்பினராகவும் பதவி வகித்துள்ளார்.
# ஜான் டன்

## வாழ்க்கை வரலாறு

### இளமைக்காலம்

ஜான் டன் அவர்கள் இலண்டனில் பிறந்தார்.இவர் பிடிவாதமுள்ள அடிபணிய மறுக்கும் கத்தோலிக்க குடும்பத்தில் பிறந்தார்.இங்கிலாந்தில் இம்மதம் முறையற்றதாகும்.ஆறுபேர் கொண்ட உறுப்பினர்களில் மூன்றாவது மகனாவார்.இவரது தந்தையின் பெயரும் ஜான் டன் என்பதாகும் இவர் வேல்ஸ் வம்சாவளியைச் சேர்ந்தவர்.இவர் இலண்டனில் உள்ள இரும்பு வணிக நிறுவனத்தின் பாதுகாவலர் ஆவார்.இவர் ஒரு மரியாதைக்குரிய ரோமானிய கத்தோலிக்கர்.ஆனால் துன்புறுத்தலுக்கு பயந்து அரசின் கவனத்தை தவிர்த்தார்.  
ஜான் டன்னுக்கு நான்கு வயதாகும் போதே அவரது தந்தை 1576 காலமானார் இவரது மனைவி எலிசபெத் ஹேவுட் தந்தையற்ற குழந்தைகளை வளர்க்கும் பொறுப்பை தனியாக ஏற்றார் இவரும் அடிபணிய மறுக்கும் பிடிவாதமுள்ள ரோமானிய கத்தோலிக்கப் பிரிவைச் சார்ந்தவர். இவர் ஜான் ஹேவுட் என்பவரது மகளும் ஜோசப் ஹேவுட் என்பவரது சகோதரியும் ஆவார். ஜான் ஹேவுட் ஒரு நாடக ஆசிரியர். ஜோசப் ஹேவுட் ஒரு வரையறுக்கப்பட்ட பாதிரியார் மற்றும் மொழிபெயர்ப்பாளர் ஆவார். அதுமட்டுமல்ல இவர் ரோமானிய கத்தோலிக்க தியாகி தாமஸ் மோரின் சிறந்த மருமகளும் ஆவார். ஜான்சனின் நெருங்கிய உறவினர்கள் பலர் வீரமரணம் அடைவது வழக்கமானது ஆகும். இவர்களில் பலர் கொல்லப்பட்டனர் மற்றும் நாடுகடத்தப்பட்டனர். ஜான்டன் தனிப்பட்ட முறையில் கல்வி கற்பிக்க பட்டார். ஜான்டன் சபையினரால் கற்பிக்கப்பட்டதற்கான வெளிப்படையான சான்றுகள் எதுவும் இல்லை ஜான் டன்னின் தந்தை இழந்த சில மாதங்களில் இவரது தாயார்,டாக்டர் ஜான் ஸ்மிங்கர் என்ற மனைவியை இழந்த மூன்று குழந்தைகள் உடைய பணக்காரரை மணந்தார். இவ்வாறு ஜான் டன்னுக்கு மாற்று தந்தை கிடைத்தார். ஜான்டன்னின் சகோதரிகள் மேரி மற்றும் கேத்தரின் ஆகியோர் 1581 இல் இறந்தனர். புனித பால் தேவாலயத்தின் தலைவராக ஜான் டன் இருக்கும் பொழுது அவரது தாயார் 1631 இல் இறந்தார். சில மாதங்களிலேயே ஜான்டன் காலமானார். ஜான் டன் 1583 அவரது 11வது வயதில் ஹார்ட் ஹாலில் தனது படிப்பைத் தொடங்கினார் தற்போது அது ஹார்ட்போர்ட் கல்லூரி ஆக்ஸ்போர்ட் ஆக உள்ளது. 3 வருட படிப்பிற்கு பிறகு அவர் கேம்பிரிட்ஜ் பல்கலைக்கழகத்தில் சேர்ந்தார். 3 ஆண்டுகள் இடைவிடாது பயின்றார். ஆனாலும் அவரால் பட்டம் பெற முடியவில்லை ஏனெனில் மேலாதிக்க உறுதிமொழியை அவர் ஏற்க மறுத்துவிட்டார்
# லிபியாவின் வரலாறு

**லிபியாவின் வரலாறு**, மூத்த குடிகளான பேர்பர் பழங்குடியினரதும், மேலும் பல இனக் குழுக்களின் கலவையாலும் ஆனது. பேர்பர்கள் நாட்டின் முழு வாரலாற்றுக் காலத்திலும் லிபியாவில் வாழ்கின்றனர். லிபியாவின் வரலாற்றின் பெரும்பகுதியில் அது பல்வேறு அளவுகளில் ஆசிய,ஆப்பிரிக்க, ஐரோப்பியக் கண்டங்களைச் சேர்ந்த வெளியார் கட்டுப்பாட்டுக்குள் இருந்தது. 1951 இல் சுதந்திர லிபியாவின் நவீன வரலாறு தொடங்குகிறது. லிபியாவின் வரலாற்று பண்டைக் காலம், உரோமர் காலம், இசுலாமியக் காலம், ஓட்டோமான் ஆட்சிக் காலம், இத்தாலிய ஆட்சிக் காலம், நவீன காலம் என ஆறு பகுதிகளாகப் பிரிக்கப்படுகின்றது.
# லிபியாவின் வரலாறு

## வரலாற்றுக்கு முந்திய மற்றும் பேர்பர் லிபியா

பத்தாயிரக் கணக்கான ஆண்டுகளுக்கு முன்னர் இன்று லிபியாவின் 90% பகுதியை உள்ளடக்கிய சகாராப் பாலைவனம், பசுமையான தாவர வகைகளைக் கொண்ட இடமாக இருந்தது. இது, பல ஏரிகள், காடுகள், பலவகைக் காட்டுயிர்கள், மிதவெப்ப நடுநிலக்கடல் தட்பவெப்பநிலையைக் கொண்ட இடமாகக் காணப்பட்டது. பொகாமு 8000 ஆண்டுக் காலப் பகுதியில் இருந்தே கரையோரச் சமவெளிகளில் புதியகற்கால மக்கள் வாழ்ந்ததற்கான தொல்லியல் சான்றுகள் உள்ளன. இம்மக்கள் அப்பகுதியின் தட்பவெப்ப நிலையால் கவரப்பட்டிருக்கக்கூடும். இதனால் அவர்களது பண்பாடு வளர்ச்சியடைந்ததுடன், விலங்கு வளர்ப்பின் மூலமும், வேளாண்மை மூலமும் வாழ்க்கையை நடத்தினர்.  
வாடி மாதென்டோவசுவிலும், செபல் அகாகசு மலைப் பகுதிகளிலும் உள்ள பாறை ஓவியங்கள், வரலாற்றுக்கு முந்திய கால லிபியாவைப் பற்றியும், அப்பகுதியில் வாழ்ந்த மேய்ப்பர் பண்பாடு குறித்தும் அறிந்துகொள்வதற்கான தகவல்களைத் தருகின்றன. மேற்படி ஓவியங்கள், லிபிய சகாராவில் ஆறுகள்; புல்வெளிகள்; ஒட்டைச்சிவிங்கி, யானை, முதலை என்பன உள்ளிட்ட காட்டுயிர்கள் ஆகியவை இருந்ததைக் காட்டுகின்றன. 5.9 ஆயிரம் ஆண்டுகளில் இடம்பெற்ற தீவிரமான வரட்சியடைதலினால், பசுமையாக இருந்த சகாரா, விரைவில் பாலைவனமாக மாறியது.  
பேர்பர் மக்களின் ஆப்பிரிக்க-ஆசிய முன்னோர் பிந்திய வெண்கலக் காலத்தில் இப்பகுதிக்கு வந்ததாக நம்பப்படுகின்றது. இவ்வாறான இனக்குழுக்கள் தொடர்பில் மிக முந்தி அறியப்பட்ட பெயர் கராமன்தெசு என்பதாகும். இவ்வினக் குழுவினர் செர்மாவைத் தளமாகக் கொண்டிருந்தனர்.கராமந்தெசுக்கள் பேர்பர் மூலத்தைக் கொண்ட சகார மக்கள். இவர்கள் விரிவான நிலக்கீழ் பாசன முறை ஒன்றைப் பயன்படுத்தி வந்தனர். இவர்கள் பொகாமு 1000 ஆவது ஆண்டளவில் பெசான் பகுதியில் வாழ்ந்திருக்கக்கூடும். பொகாமு 500 க்கும், பொகா 500 க்கும் இடைப்பட்ட காலத்தில் சகாராப் பகுதியில் வலிமை மிக்க ஒரு குழுவினராக இவர்கள் காணப்பட்டனர். லிபியாவுக்கு வந்த முதல் செமிட்டிய நாகரிகக் குழுவினரான போனீசியர்களுடன் தொடர்பு ஏற்பட்ட காலத்தில், லெபு, கராமனெட்கள், பேர்பர்கள் ஆகிய குழுக்களும் மற்றும் சில பழங்குடிகளும் ஏற்கெனவே சகாராப் பகுதியில் முழுமையாக நிலைகொண்டுவிட்டனர்.
# லிபியாவின் வரலாறு

## போனீசியர்களும் கிரேக்க லிபியாவும்

டயர் (இன்றைய லெபனான்) பகுதியைச் சேர்ந்த வணிகர்கள் பேர்பர் மக்களுடன் வணிகத் தொடர்புகளை ஏற்படுத்திக்கொண்டு மூலப் பொருட்கள் கிடைப்பதை உறுதிசெய்வதற்கான உடன்படிக்கை ஒன்றையும் செய்துகொண்ட பின்னர், போனீசியர்களே லிபியாவில் முதன் முதலாக வணிகநிலைகளை நிறுவினர். பொகாமு 5 ஆம் நூற்றாண்டளவில், மிகச் சிறப்பு வாய்ந்த குடியேற்றமான கார்த்தேச்சு (Carthage), அதன் ஆதிக்கத்தை வட ஆப்பிரிக்காவின் பெரும் பகுதிகளுக்கு விரிவாக்கியிருந்தது. இங்கேயே தனித்துவமான பியூனிக் நாகரிகம் தோற்றம் பெற்றுச் செழித்தது. லிபியக் கரையோரமாக அமைந்த பியூனிக் குடியேற்றங்களுள் ஒயேயா (தற்போதைய திரிப்போலி), லிப்டா (பிந்திய லெப்டிசு மக்னா), சப்ராத்தா போன்றவை அடங்குகின்றன. இந்த நகரங்கள் அமைந்திருந்த இடங்கள் பிற்காலத்தில் ஒருங்கே திரிப்போலிசு அல்லது "மூன்று நகரங்கள்" என அழைக்கப்பட்டன. இதிலிருந்தே லிபியாவின் தற்காலத் தலைநகர் திரிப்போலியின் பெயர் உருவானது.
# தட்டை மீன்கள்

**தட்டை மீன்கள்** (*Flatfish*) என்பது புளுரோநெக்டிபாம்ஸ் பிரிவைச் சார்ந்தது. இது கதிர் துடுப்பு மீன்வகையைச் சார்நதது. இம் மீன்கள் கெட்டிரோசொமாட்டா என்றும் அழைக்கப்படுகிறது. சில நேரங்களில் துணைபிரிவு பெர்சிமாம்ஸில் வகைப்படுத்தப்படுகிறது. இன்னும் நிறைய சிற்றினங்களில் இரண்டு கண்களும் தலையில் ஒரே பக்கம் அமைந்துள்ளது, அம்மீன்கள் வளர்ச்சியடையும் போது அடுத்த பக்கமோ அல்லது தலையில் வேறு இடத்திலோ அமைகிறது. சில சிற்றினங்களில் இடப்பக்க முகமானது இடப்பக்கம் சற்று மேல் நோக்கி துாக்கி இருக்கும். சில சிற்றினங்களில் வலப்பக்கம் முகமானது வலப்பக்கம் சற்று மேல் நோக்கி துாக்கி இருக்கிறது.
# தட்டை மீன்கள்

## வகைப்பாட்டியல்

11 குடும்பங்களாக 700 சிற்றினங்களில் இம்மீன்கள் உள்ளன. இதில் மிகப்பெரிய குடும்பங்களாக, பொதிடே, சைனோகிளோசிடே, பாராலிசிசிடே மற்றும் சடிாலிடே ஆகியவை ஒவ்வொரு சிற்றினங்களிலும் அடங்கும். மேலே கூறப்பட்ட சிற்றினங்களில் நுாற்றுக்கும் மேற்பட்டவைகள் உள்ளன. சில குடும்பத்தில் 50 சிற்றினங்கள் ஒவ்வொன்றிலும் காணப்படுகின்றன. சில குடும்பத்தில் மீன்களில் காணப்படுகின்ற ஒத்த தன்மையைப் பொறுத்து அதிலிருந்து பிரிக்கப்பட்டுள்ளது. எடுத்துக்காட்டாக, ஆசிரிடே என்ற மீன்களானது சொலினிடே என்ற துணைகுடும்பத்தில் முன்பு இருந்தது. அதே போன்று சமாரிடே மீன்கள் புளுரோநெக்டிடே துணைகுடும்பத்தில் இருந்தது.
# தட்டை மீன்கள்

## தட்டை மீன்களின் பண்புகள்

தட்டை மீன்கள் சமச்சீரின்மையாக உள்ளது, ஏனெனில் முதிர்ந்த மீன்களில் தலையின் கண்கள் ஒரு பக்கமே காணப்படுவதால் இவை சமச்சீரின்மை அமைப்பைக் கொண்டது. எளிய திருக்கை மீன்களை போன்று உள்ளவைகளில் முட்களானது வலது மற்றும் இடது பக்கங்களில் சரியான எண்ணிக்கைகளில் காணப்படுகின்றன. ஆனால் சில குடும்பங்களில் குறைவான எண்ணிக்கையிலேயே சமச்சீரின்மை காணப்படுகின்றன. மேலும் சில தனிப்பட்ட பண்பகளும் இம்மீன்களில் உள்ளன. அவையாவன: கண்கள் வெளியே தள்ளிக்கொண்டு இருப்பது, கடலின் மிக ஆழமான பகுதிகளில் வாழிடமாகக் கொள்வது, மீனின் மேற்பக்கத் துடுப்பானது தலையை நோக்கி வளர்ந்திருப்பது ஆகும்.
மீன்கள் கடலின் அடித்தளத்தில் வாழிடமாகக் கொள்வதால், அம்மீன்களின் உடலின் மேற்பரப்பில் நிறமி செல்கள் காணப்படுகின்றன, சில மீன்களில் கோடுகள் போன்று உள்ளது. சில தட்டை மீன்கள் தன்மீதுள்ள நிறமி செல்களை மாற்றக்கூடிய திறனைப்பெற்றுள்ளது. இது செபலோபேடா இனத்தைச் சார்ந்தது. தட்டை மீன்களில் கண்கள் இல்லாத பக்கமானது எப்போதும் கடலின் அடித்தளத்தையே நோக்கி இருக்கும். அதனால் அப்பகுதியானது நிறமில்லாமல் அல்லது வெளிர் நிறமாக இருக்கும்.
பொதுவாக தட்டை மீன்கள் உருமறைப்பு செய்து இரையைப்பிடிக்கும் பழக்கத்தைக் கொண்டுள்ளது. ஆனால் மிகவும் ஒளிரக் கூடிய கண்களைப் பெற்றுள்ளன. (எடுத்துக்காட்டு. மைக்ரோசிரோஸ் ஒசெல்லாடஸ்).அதிக அளவில், வெப்பமண்டல தட்டை மீன்கள் சிற்றினங்களில் சிறிது விசத்தன்மை உள்ளவையாக காணப்படுகின்றன. அவை, ஆசிராக்காடெஸ், பிராடாசிரஸ் மற்றும் சிபிராஸ் போன்றவை முழுமையடையாத சொலிசிதிரஸ் முக்குரோசஸ் சிற்றினமானது ஒற்றிணைவு கொண்ட தட்டை புழுக்களை கொண்டது. பிராடாசிரஸ் சூடோபைசிரஸ் நிறம் மற்றும் நீந்தக் கூடிய பேரினம் ஒத்து காணப்படுகிறது. சில ஆக்டோபஸ் சிற்றினங்கள் தட்டை மீன்களின் நிறம், வடிவம் மற்றும் நீந்தக் கூடிய தன்மைறில் ஒத்து காணப்படுகிறது.
மீன்களில் சில, சிறிய வகை மீன்களை உண்ணக்கூடியது. இவை நன்கு வளர்ச்சியடைந்த பற்களைக் கொண்டது. பெரும்பாலான மீன்கள் கடலின் அடிப்பகுதியிலேயே வாழக் கூடியது. இவை முதுகெலும்பற்ற உயிரிகளை உணவாகக் கொள்கின்றன. சில சமச்சீரின்மை உயிரிகளில் ஒருபக்கம் பற்களானது தாடையில் இருப்பதில்லை.
# இரசக்கலவை (வேதியியல்)

**இரசக்கலவை **(An <span>amalgam)</span>என்பது உலோகங்களுடன் பாதரசம் கலந்த கலப்புலோகம்ஆகும். கலப்புலோகமானது அதில் கலந்துள்ள பாதரசத்தின் விகித அளவைப் பொறுத்து, திரவ நிலையிலோ, பசை போன்ற நிலையிலோ காணப்படும். இந்த கலப்புலோகங்கள் மாழைப்பிணைப்பின் காரணமாகஉருவாகின்றன. நிலை மின்னியல் கவர்ச்சி விசையுடன் நகரும் எதிர்மின்னிகள் அனைத்து நேர்மின் சுமையுடைய உலோக அயனிகளை ஒரு படிக அமைப்பினுள் இணைத்து வைக்கின்றன.ஏறத்தாழ எல்லா உலோகங்களுமேஇரசக்கலவைகளை உருவாக்குகின்றன.குறிப்பிடத்தக்க விதிவிலக்குகளாகஇரும்பு, பிளாட்டினம், தங்குதன் மற்றும் டாண்ட்டலம் ஆகியவை உள்ளன. வெள்ளி இரசக்கலவையானது பல் மருத்துவத்தில் மிகவும் முக்கியமானதாக உள்ளது.  
தங்க இரசக்கலவையானதுதங்கம்அதன்கனிமூலத்திலிருந்து பிரித்தெடுக்கப்படும்செயல்முறையில்பயன்படுகிறது.
# இரசக்கலவை (வேதியியல்)

## முக்கிய இரசக்கலவைகள்

### துத்தநாக இரசக்கலவை

துத்தநாக இரசக்கலவையானது, கரிமத் தொகுப்பு முறைகளில் பயன்படுகிறது.(உதாரணமாக கிளம்மன்சன்குறைத்தல்விளைவு). பகுப்பாய்வு வேதியியலில் பயன்படும் ஜோன்ஸ் ஒடுக்க உலையில்இதுஒடுக்கும்காரணியாகப்பயன்படுத்தப்படுகிறது.முன்னதாக,உலர்மின்கலங்களில் பயன்படுத்தப்பட்டதுத்தநாகத் தகடுகள் சேமித்து வைக்கப்படும் போது சிதைவடைவதைத் தடுப்பதற்காக,சிறிதளவுபாதரசத்துடன்இரசக்கலவையாக்கப்பட்டன.
# இரசக்கலவை (வேதியியல்)

## முக்கிய இரசக்கலவைகள்

### பொட்டாசிய இரசக்கலவை

கார உலோகங்களைப் பொறுத்தவரை, இரசக்கலவையாக்க வினையானது வெப்ப உமிழ் வினையாகவும், KHg மற்றும் KHg<sub>2</sub>போன்றவேறுபட்டவடிவங்களைஉடையசேர்மங்களைத்தருவதாகவும்அமைகிறது. KHg ஆனது தங்க நிறத்தையுடைய, 178&nbsp;°செ உருகுநிலையுடைய சேர்மமாகும். KHg<sub>2</sub> வெள்ளி நிறத்திலான 278&nbsp;°செ உருகுநிலையுடைய சேர்மமாகும். இந்த இரசக்கலவைகள் நீர் மற்றும் காற்றின் மீது மிகவும் நுட்பமான வினைகளையுடையவை (வெகு விரைவில் வினைபுரியும் தன்மை) , ஆனால், உலர் நைட்ரசனுடன் வேலை செய்யக் கூடியதாகவும் உள்ளன. Hg-Hg பிணைப்பு நீளமானது ஏறத்தாழ 300&nbsp;பிக்கோமீட்டர் என்ற அளவிலும், Hg-K பிணைப்பு நீளமானது ஏறத்தாழ 358&nbsp; பிக்கோமீட்டர் அளவிலும் உள்ளது.
# இரசக்கலவை (வேதியியல்)

## முக்கிய இரசக்கலவைகள்

### சோடிய இரசக்கலவை

சோடிய இரசக்கலவையானது, குளோரால்கலி செயல்முறையில் துணை விளைபொருளாக உருவாகிறது. இது கனிம மற்றும் கரிம வேதியியலில் முக்கிய ஒடுக்கும் காரணியாகப் பயன்படுகிறது. நீருடன், இது சோடியம் ஐதராக்சைடு, ஐதரசன் மற்றும் பாதரசமாகச் சிதைவுறுகிறது. மீண்டும் இப்பொருட்கள் குளோரால்கலி செயல்முறைக்குப் புதியதாக உட்படுகின்றன. நீரற்ற தூய ஆல்ககாலானது நீருக்குப் பதிலாக பயன்படுத்தப்பட்டால் ஆல்கலி கரைசலுக்குப் பதிலாக ஆல்காக்சைடானது உருவாகிறது.
# இரசக்கலவை (வேதியியல்)

## முக்கிய இரசக்கலவைகள்

### அலுமினிய இரசக்கலவை

அலுமினியம் பாதரசத்துடனான வினையின் காரணமாக அலுமினிய இரசக்கலவையை உருவாக்குகிறது. அலுமினிய வில்லைகள் அல்லது கம்பிகளை பாதரசத்தில் சேர்த்து அரைப்பதனாலோ அல்லது அலுமினியக் கம்பி அல்லது அலுமினியத் தாளை பாதரசக் குளோரைடுக் கரைசலுடன் வினைபுரியச் செய்வதாலோ கூட தயாரிக்கப்படலாம். இந்த இரசக்கலவையானது, இமீன்களை அமீன்களாக ஒடுக்கும் வினைகளில் ஒடுக்கியாகப் பயன்படுகிறது. அலுமினியமானது, மிகச்சிறந்த எதிர்மின்னி ஈனியாகவும், பாதரசம் எதிர்மின்னி மாற்றத்தைக் கடத்தும் ஊடகமாகவும் இருக்கிறது.
# இரசக்கலவை (வேதியியல்)

## முக்கிய இரசக்கலவைகள்

### வெள்ளீய இரசக்கலவை

19 ஆம் நூற்றாண்டின் மத்தியப்பகுதியில் வெள்ளீய இரசக்கலவையானது கண்ணாடிகளில் எதிரொளிப்பிற்கான இரசப்பூச்சாகப் பயன்படுத்தப்பட்டது.
# இரசக்கலவை (வேதியியல்)

## முக்கிய இரசக்கலவைகள்

### இதர இரசக்கலவைகள்

பல்வேறு விதமான இரசக்கலவைகள் அறியப்பட்டுள்ளன. ஆனால், அவற்றின் தேவை மற்றும் பயன்பாடு ஆய்வு நோக்கம் சார்ந்ததாகவே உள்ளது.  
அம்மோனிய இரசக்கலவையானது 1808 ஆம் ஆண்டில் ஹம்பிரி டேவி மற்றும் ஜே. ஜே. பெர்சீலியஸ் ஆகியோரால் கண்டறியப்பட்டது. இந்த இரசக்கலவை சாம்பல் நிறத்தை உடையதாகவும், மென்மையானதாகவும் உள்ளது. இந்த இரசக்கலவை அறை வெப்பநிலையில் மற்றும் நீர் அல்லது ஆல்ககாலுடன் தொடர்பிலிருக்கம் போது சிதைவடைகிறது.  
: <math>\mathrm{2 \ H_3N{-}Hg{-}H \ \xrightarrow{\Delta T} \ 2 \ NH_3 + H_2 + 2 \ Hg}</math>
தாலியம் இரசக்கலவையானது −58&nbsp;°செ, உறைநிலையைக் கொண்டுள்ளது. இந்த உறைநிலையானது தூய பாதரசத்தின் உறைநிலையைக் காட்டிலும் (−38.8&nbsp;°செ) குறைவானதாகும். ஆகவே, இந்த இரசக்கலவையானது மிகக்குறைந்த வெப்பநிலைகளை அளக்க உதவும் வெப்பநிலைமானிகளில் பயன்பத்தப்படுகிறது.  
தங்க இரசக்கலைவயானது தங்கத்தின் சுத்திகரிப்பில் பயன்படுகிறது. தங்கமானது நுண்ணிய தூளாக்கப்பட்டு, பாதரசத்துடன் தொடர்புக்குட்படுத்தப்படும் போது, இரண்டு உலோகங்களின்பரப்புகளும் மிகத் தூய்மையான நிலையில் இருக்கையில், இரசக்கலவையாக்கம் எளிதாகவும், விரைவாகவும் நடந்து AuHg<sub>2</sub> முதல் Au<sub>8</sub>Hg வரையிலான சேர்மங்களைத் தருகிறது.
# பகுதி வகைக்கெழு

கணிதத்தில் பல்மாறிகளில் அமைந்த ஒரு சார்பின் **பகுதி வகைக்கெழு** அல்லது **பகுதி வகையிடல்** (*partial derivative*, *partial differenciation*) என்பது அச்சார்பை அதனுடைய ஏதாவது ஒரு மாறியைப் பொறுத்து மட்டும் வகையிடல் ஆகும். குறிப்பிட்ட ஒரு மாறியைப் பொறுத்து வகையிடும்போது அச்சார்பின் பிற மாறிகள் மாறிலிகளாகக் கொள்ளப்படுகின்றன. (முழுவகையிடலில் சார்பின் எல்லா மாறிகளுமே மாறும்தன்மையுடன் எடுத்துக்கொள்ளப்படுகிறது). கணிதப் பிரிவுகளான திசையன் நுண்கணிதம் மற்றும் வகையீட்டு வடிவவியலில் பகுதி வகையிடல் பயன்படுகிறது.  
<math>f(x, y, \dots)</math> என்ற இருமாறிச் சார்பின் <math>x</math> ஐப் பொறுத்த பகுதி வகைக்கெழுவின் குறியீடுகள்:  
: <math>f^\prime_x,\ f_x,\ \partial_x f,\ D_xf,\ D_1f,\ \frac{\partial}{\partial x}f, \text{ or } \frac{\partial f}{\partial x}.</math>  
<math>z=f(x, y, \dots),</math> எனில் சார்பு <math>z</math> இன் <math>x</math> ஐப் பொறுத்த பகுதி வகைக்கெழுவின் குறியீடு:
::<math>{\partial z}\over{\partial x}.</math>  
ஒரு சார்பின் பகுதி வகைக்கெழுவும் அச்சார்பின் தருமதிப்புகளையே (arguments) கொண்டிருக்கும் என்பதால் கீழ்வரும் குறியீடு பயன்படுத்தப்படுகிறது:  
:<math>f_x(x, y, ...), \ \frac (x, y, ...).</math>  
பகுதி வகையிடலுக்கான குறியீடு **∂** ஆகும். கணிதத்தில் இக்குறியீடானது, முதன்முதலாக 1770 இல் கணிதவியலாளர் மார்க்சு டி கான்டோர்செட்டால், பகுதி வகைக்கெழுவைக் குறிப்பதற்குப் பயன்படுத்தப்பட்டுள்ளது. தற்கால பகுதிவகைக்கெழுவின் குறியீடு 1786 ஆம் ஆண்டில் கணிதவியலாளர் "அட்ரியன்-மாரி லெஜென்டிரி"யால் உருவாக்கப்பட்டது; ஆனால் அவர் அதனைத் தொடர்ந்து பயன்படுத்தாமல் விட்டுவிட்டார். பின்னர் இக்குறியீடு 1841 இல் கணிதவியலாளர் "கார்ல் குஸ்டவ் ஜேக்கப் ஜேக்கோபி"யால் (Carl Gustav Jacob Jacobi) மீண்டும் அறிமுகப்படுத்தப்பட்டது.
# பகுதி வகைக்கெழு

## அறிமுகம்

*f* என்பது ஒன்றுக்கும் மேற்பட்ட மாறிகளில் அமைந்த சார்பு. எடுத்துக்காட்டாக,  
:<math>z = f(x,y) = x^2 + xy + y^2.</math>  
இச்சார்பின் வரைபடம் [[யூக்ளிடிய வெளியிலமைந்த ஒரு மேற்பரப்பைக் காட்டுகிறது. இம்மேற்பரப்பின் ஒவ்வொரு புள்ளியிலும் முடிவிலி எண்ணிக்கையிலான தொடுகோடுகள் உள்ளன. இச்சார்பின் பகுதி வகையிடலானது, இந்தத் தொடுகோடுகளின் சாய்வுகளைத் தருகிறது. இந்தத் தொடுகோடுகளில் முக்கியமானவையாகக் கொள்ளப்படுபவை, *xz*-தளத்திற்கும் *yz*-தளத்திற்கும் இணையான தொடுகோடுகளாகும் (இதனால் முறையே *y* அல்லது *x* மாறிகள், மாறிலிகளாகக் கொள்ளப்படுகின்றன).  
<math>P(1, 1)</math> என்ற புள்ளியில் <math>xz</math>- தளத்துக்கு இணையான தொடுகோட்டின் சாய்வு கண்டுபிடிப்பதற்கு சார்பின் கோவையானது <math>y</math> ஐ மாறிலியாகக் கொண்டு பகுதி வகையிடப்படுகிறது. சார்பின் வரைபடமும் <math>xz</math>- தளமும் வலப்புறப் படத்தில் காட்டப்பட்டுள்ளன. <math>y=1</math> தளத்தில் இச்சார்பு எவ்வாறு அமையும் என்பதைக் கீழே காணலாம்:  
<math>y</math> ஐ மாறிலியாகக் கொண்டு சார்பை வகையிட, <math>(x, y)</math> என்ற புள்ளியில் *<math>f</math>* சார்பின் சாய்வு:
: <math>\frac{\partial z}{\partial x} = 2x+y.</math>
:<math>(1, 1)</math> என்ற புள்ளியில், சாய்வு = 3.
: <math>(1, 1)</math> என்ற புள்ளியில், <math>\frac{\partial z}{\partial x} = 3</math>
# பகுதி வகைக்கெழு

## எடுத்துக்காட்டுகள்

### வடிவவியல்

ஒரு கூம்பின் கன அளவு *V* அக்கூம்பின் உயரம் *h* மற்றும் அதன் ஆரம் *r* ஐப் பொறுத்தது. கூம்பின் கனவளவின் வாய்பாடு:
:<math>V(r, h) = \frac{\pi r^2 h}{3}.</math>  
*r* ஐப் பொறுத்து *V* இன் பகுதி வகைக்கெழு:
:<math>\frac{ \partial V}{\partial r} = \frac{ 2 \pi r h}{3},</math>  
இப்பகுதி வகைக்கெழுவானது உயரம் மாறாமல் அதன் ஆரம் மட்டும் மாறும்போது கூம்பின் கன அளவில் ஏற்படக்கூடிய மாற்ற விகிதத்தைக் குறிக்கிறது.  
இதேபோல *h* ஐப் பொறுத்து *V* இன் பகுதி வகைக்கெழு:
:<math>h</math> equals <math>\frac{\pi r^2}{3},</math>
இப்பகுதி வகைக்கெழுவானது ஆரத்தில் மாற்றமில்லாமல் அதன் உயரம் மட்டும் மாறும்போது கூம்பின் கன அளவில் ஏற்படக்கூடிய மாற்ற விகிதத்தைக் குறிக்கிறது.  
மாறாக, முறையே *r* மற்றும் *h* ஐப் பொறுத்து *V* இன் முழுவகைக்கெழுக்கள்:
:<math>\frac{dV}{dr} = \overbrace{\frac{2 \pi r h}{3}}^\frac{ \partial V}{\partial r} + \overbrace{\frac{\pi r^2}{3}}^\frac{ \partial V}{\partial h}\frac{dh}{dr}</math>  
:<math>\frac{dV}{dh} = \overbrace{\frac{\pi r^2}{3}}^\frac{ \partial V}{\partial h} + \overbrace{\frac{2 \pi r h}{3}}^\frac{ \partial V}{\partial r}\frac{dr}{dh}</math>
# பகுதி வகைக்கெழு

## குறியீடு

<math>f</math> என்பது <math>x</math>, <math>y</math>, <math>z</math> ஆகிய மூன்று மாறிகளில் அமைந்த சார்பு.  
முதல்-வரிசை பகுதி வகைக்கெழுக்கள்:  
:<math>\frac{ \partial f}{ \partial x} = f_x = \partial_x f.</math>  
இரண்டாம்-வரிசை பகுதி வகைக்கெழுக்கள்:  
:<math>\frac{ \partial^2 f}{ \partial x^2} = f_{xx} = \partial_{xx} f = \partial_x^2 f.</math>  
இரண்டாம்-வரிசை கலப்பு பகுதிவகைக்கெழுக்கள்:  
:<math>\frac{\partial^2 f}{\partial y \, \partial x} = \frac{\partial}{\partial y} \( \frac{\partial f}{\partial x} \) = (f_{x})_{y} = f_{xy} = \partial_{yx} f = \partial_y \partial_x f.</math>  
உயர்-வரிசை பகுதி மற்றும் கலப்பு வகைக்கெழுக்கள்:  
:<math>\frac{ \partial^{i+j+k} f}{ \partial x^i\, \partial y^j\, \partial z^k } = f^{(i, j, k)} = \partial_x^i \partial_y^j \partial_z^k f.</math>
# சேர்வராயனின் இயற்கை வளம்

**** (The natural resources of Shevaroy Hills) என்பது சேர்வராயான் மலைகளில் இயற்கையாக உள்ள வளங்களைக் குறிக்கிறது. பொருளாதார அடிப்படையில், ஒரு குறிப்பிட்டப் பகுதிகளில் அமைந்து இருக்கும் நிலம், மூலப்பொருட்கள், கச்சா பொருட்கள் எனப்படுபவை ஆகும். ஒப்பிட்டளவில் மனிதத் தலையீடுகளின்றி, தன் இயல்பு நிலையில், சூழல் தொகுதிகளில் காணப்படும் பொருட்களைக் குறிக்கின்றன. இயற்கை வளங்களின் பண்புகள், அவைகளை சுற்றி அமைந்து இருக்கும், குறிப்பிட சுற்றுப்புற சூழ்நிலைகளைப் பொறுத்து, அதன் உயிரின வகைகளையும், அச்சுற்றுப்புற சூழ்நிலை பண்புகளின் வேறுபாடுகளையும் பொருத்து மாறுபடுகின்றன.
# சேர்வராயனின் இயற்கை வளம்

## வள முகாமைத்துவம்

ஒரு பெரிய இயற்கை அமைப்பின் நிலம், நீர், மண்வகைகள், செடிகள், விலங்குகள் ஆகியவைகளின் தாக்கம், எவ்வாறு நடைமுறையில், வாழ்க்கைத் தரத்தையும், எதிர்கால வாழ்க்கை தரத்தையும் பாதிக்கின்றன என்பதை முகாமைத்துவம் செய்வது ஆகும். இயற்கை வள முகாமைத்துவமானது, நிலைப்பேறான, உற்பத்தி நிலைப்பேறான முன்னேற்ற கருதுகோள்களுடன், அவ்வளங்களைக் கையாளும் முறைகளையும், அம்முறைகளுடன் தொடர்புடையச் சுற்றுச் சூழல்களையும் கையாள்வதே ஆகும். இந்த இலக்கிற்கு, இயற்கை வளங்களை பற்றி நுணுக்கமாக தெரிந்து கொள்வதும், அவற்றை பேணி காக்க உதவும் ஆதாரங்களையும் புரிந்து கொள்வதும் தேவைப் படுகின்றன.
# சேர்வராயனின் இயற்கை வளம்

## சேர்வராயன் மலைகளின் இருப்பிடம்

தமிழ்நாட்டில் உள்ள சேலம் மாவட்டத்திற்கு அருகில் காணப்படும், இம்மலைத்தொடர் உள்ளது. இது கிழக்குத் தொடர்ச்சி மலைத்தொடரின் ஒரு பகுதி ஆகும். இது அம்மலைத்தொடர்ச்சியிலிருந்து விலகி, தனக்கென 400 ச. கி.மீ. பகுதியை ஆக்கிரமித்துள்ளது. இவை கடல் மட்டத்திலிருந்து, 4000 - 5000 அடிகள் உயரத்தில் அமைந்துள்ளது. மலைப் பழங்குடிகள் அதிகம் வாழ்கின்றனர் என்பதால் இயற்கை வளங்கள் பேணப்படுகின்றன..இப்பொழுது வெகுவாக பழங்குடிகளின் ஆளுமைகள் குறைந்துள்ளன.
# சேர்வராயனின் இயற்கை வளம்

## இயற்கைச் செல்வங்கள்

கிடைகள்|]]
# சேர்வராயனின் இயற்கை வளம்

## இயற்கைச் செல்வங்கள்

### இருப்புப் பாதை திட்டம்

சேலம் மாவட்டத்தில் இருப்புப் பாதைத் திட்டத்தை, ஆங்கிலேயர் செயற்படுத்தினர். 1859-60ஆம் ஆண்டுகளில் மட்டும் இருப்புப்பாதை அமைப்பதற்காக வாங்கப்பட்ட கிடைமட்ட மரங்களின் எண்ணிக்கை 2,45,743. அவைகளைக் காடுகளில் வெட்டிக் கொடுக்கப் பட்டது. இங்கு கிடை மரங்கள் என்பது, நன்கு வளர்ந்த ஒரு பெரிய மரத்தின் அடி மரமாகும். இந்த கிடைமரங்களின் மேல்தான் தண்டவாளம் அமைக்கப்படும். தற்போது அவை பழமையானதாலும், மீட்டர் பாதையிலிருந்து, அகல பாதையாக மாற்றப் பட்டுள்ளன. இப்பொழுது செயற்கையாக சிமெண்டு கற்கள் பயன்படுத்தப்படுகின்றன என்பதால், மற்றொரு பேரழிவுகள் தடுக்கப் பட்டன.
# சேர்வராயனின் இயற்கை வளம்

## இயற்கைச் செல்வங்கள்

### தோட்டப்பயிர் ஆய்வு

தேயிலை, இரப்பர், காஃபி தோட்டங்களை அமைக்க நடத்திய சோதனையிடங்களில், இயற்கை வளம் அழிக்கப்பட்டன. புகை வண்டிகள் ஓடுதலுக்கும், மக்களின் எரிபொருட்களையும் இக்காடுகள் அவ்வப்போது அழிக்கப் பட்டன. அப்போது சேலம் மாவட்ட ஆட்சியராக (Collector) பிரேசியர் (Mr. Brasier) ஆவார். இவர் காலத்து அழிவுகள், உயர்ந்த திட்டமில்லாததால் நடந்தன.
# சேர்வராயனின் இயற்கை வளம்

## இயற்கைச் செல்வங்கள்

### சட்ட நடவடிக்கை

கி. பி. 1886-ஆம் ஆண்டு ஆங்கில அரசுக்குக் காடுகளைப் பாதுகாக்கவேண்டும் என்ற அக்கறை ஏற்பட்டது. சேலம் மாவட்டத்திலுள்ள காடுகளை யெல்லாம் அளந்தனர். சேர்வராயன் மலைகள் மீதும், அவற்றைச் சூழ்ந்துள்ள அடிவாரங்களிலும் உள்ள காடுகளும் அளக்கப்பட்டு, அவைக் காவலுக்கு (Reserved forests) உட்படுத்தப்பட்டன. அவ்வாறு அளக்கப்பட்ட சேர்வராயன் மலைக்காடுகள் 113 சதுரமைல் பரப்புள்ளவை. வன (Forest Officers)அதிகாரிகளும், காவலர் (Rangers) களும் அமர்த்தப் பட்டனர். காடு திட்டமான முறையில் பயன்படுத்த முடிவு எடுக்கப் பட்டன.
# சேர்வராயனின் இயற்கை வளம்

## இயற்கைச் செல்வங்கள்

### மரவள அறுவடை

கி. பி. 1892-ஆம் ஆண்டிலிருந்து, திங்கள்தோறும் அதற்கென 200 டன் நிறையுள்ள மரங்கள் வெட்டி அனுப்பப் பட்டன. கி. பி. 1894-ஆம் ஆண்டு அந்த அளவானது, திங்களுக்கு 500 டன்களாக உயர்ந்தது. 1896-ல் 1200 டன்களும், 1899-இல் 2200 டன்களும் திங்கள்தோறும் வெட்டி அனுப்பப்பட்டன. 1906-இல் நிலக்கரி நிறையக் கிடைக்கத் தொடங்கியதும் மரக் கட்டையின் தேவை குறைந்தது.  
1. கட்டிடங்களுக்கான தூலங்களை வெட்டுதல்
1. எரிபொருளுக்கான மரங்களை வெட்டுதல்
1. கரி தயாரித்தல்
1. மூங்கில் வெட்டுதல்
1. சந்தன மரங்களை வளர்த்தல், வெட்டுதல்
1. மேய்ச்சல் நில மாகப் பயன்படுத்தல்
1. தழை உரம் சேகரித்தல்
1. சிறுபொருட்களள் தயாரித்தல் எனப் பலவகைகளில் சில சட்டங்கள் உருவாக்கப் பட்டன. காடுகளில் தீப்பற்றி அழிவு நேராமலிருக்கப் பல வழிமுறைகளை மேற்கொண்டனர்.
# சேர்வராயனின் இயற்கை வளம்

## தனித்துவ வளங்கள்

- **சந்தனம்**:இங்குள்ள சந்தன மரங்கள் மிகவும் மணக்கும் இயல்புடையதாக இருந்தமையால், அவைகளும் பெருமளவு வெட்டப் பட்டன. கேப்டன் கிரகாம் (Captain Graham) ஏறத்தாழ அனைத்துச் சந்தன மரங்களையும் வெட்டிக்கொள்ளும் படி ஒரு குத்தகைக்காரனுக்கு அனுமதியளித்து, அதற் கீடாக 300 பகோடா (Pagodas) க்களைப் பெற்றுக் கொண்டான். பகோடா என்பது பண்டைக்காலத்தில் நம் நாட்டில் வழங்கிய ஒரு தங்க நாணயம் ஆகும். இதனால் பத்தாண்டுகளுக்குச் சேலம் மாவட்டக் காடுகளில் சந்தன வாடையே இல்லாமல் போனது.  
- **வெள்ளோக்கு **: வெள்ளோக்கு (*Santalum album*, Silver Oak) என்பது இம்மலைகளில் நிறைய வளரும்படியான மரம் ஆகும். இதனுடைய பட்டை, வெள்ளியைப் போல இருப்பதால், இப்பெயர் பெற்றது. இது பருத்து நீண்டு 100 அடிக்கு மேல் வளரும். வாழும் மக்கள் வீடு கட்டுவதற்கும், வீட்டுச் சாமான்கள் செய்வதற்கும் இதையே பயன் படுத்தினர்.  
- **தழை உரம் **: சேலம், ஆத்தூர்க் கோட்டங்களில் உள்ள விளை நிலங்களுக்குச் சேர்வராயன் மலைகளில் உள்ள தழைகள் உரமாகப் பயன்பட்டன. ஒரு ஏக்கர் நஞ்சை நிலத்திற்கு, இரண்டு முதல் மூன்று ஆயிரம் கிலோ கிராம் தழைகள் உரமாகப் பயன்பட்டன. ஆத்தூரின் கிச்சடி சம்பா அரிசி, உலகப் புகழ் பெற்றது. இப்பொழு இங்கு இது விழைவதே இல்லை. காடு வளம் குறைந்தமையால், இங்கு இருக்கும் வசிட்ட நதி வரண்டு விட்டது என்பது ஒரு வரலாற்று சோக நிகழ்வாகும்.
# வார்ப்புரு:Infobox Chinese/Arabic

}}
| label2 = அரபி
| data2 = }
| label3 = Romanization
| data3 = }
| label4 =
| data4 = }
| label5 = Literal meaning
| data5 = }
| data6 = }}}}} | }}
}}<noinclude>  
</noinclude>
# பிரான்சு பெக்கென்போவர்

**பிரான்சு பெக்கென்போவர்** (*Franz Anton Beckenbauer*, ; 11 செப்டம்பர் 1945 – 7 சனவரி 2024) என்பவர் செருமனியத் தொழில்முறை காற்பந்தாட்ட வீரரும், மேலாளரும் ஆவார். "டெர் கைசர்" ("பேரரசர்") என்ற புனைபெயர் கொண்ட பெக்கென்போவர், வரலாற்றில் சிறந்த கால்பந்து வீரர்களில் ஒருவராகக் கருதப்படுகிறார். பெக்கென்போவர் ஒரு பல்துறை வீரராக இருந்தார், தொடக்கத்தில் நடுக்கள வீரராக விளையாடியவர், பின்னர் நடுத் தடுப்பாட்ட வீரராக மாறினார். உள்ளூர் மற்றும் பன்னாட்டு அளவில் வெற்றிகளை ஈட்டியதுடன், உலகக்கோப்பை காற்பந்து, யூஈஎஃப்ஏ வாகையர் கூட்டிணைவு, பலோன் டி'ஓர் ஆகியவற்றை வென்ற ஒன்பது வீரர்களில் இவரும் ஒருவராகத் திகழ்ந்தார்.  
சிறந்த ஐரோப்பிய வீரருக்கான வருடாந்திர விருதினை இரண்டு முறை இவர் வென்றுள்ளார். மேற்கு ஜெர்மனி தேசிய அணிக்காக 103 போட்டிகளில் விளையாடியுள்ளார். மேலும் மூன்று முறை உலகக் கோப்பை கால்பந்து தொடர்களிலும் விளையாடியுள்ளார். இவர் உலகக்கோப்பையை அணி தலைவராகவும் அணியின் மேலாளராகவும் வென்றுள்ளார். 1974 ஆம் ஆண்டு ஜெர்மனியில் நடந்த உலக கோப்பை போட்டியில் அணித்தலைவராக விளையாடி இவர் கோப்பையை வென்றுள்ளார். 1990ஆம் ஆண்டு மேற்கு ஜெர்மனி அணியின் மேலாக பணியாற்றி மேலும் ஒரு முறை உலகக்கோப்பையை வென்றார். தேசிய அணிக்காக விளையாடி உலக கோப்பை, ஐரோப்பிய கோப்பை மற்றும் குழும அணிக்காக விளையாடி ஐரோப்பிய கோப்பை ஆகியவற்றை வென்ற முதல் அணித்தலைவர் இவரே ஆவார்.  
இவர் குழும அளவில் பேயர்ன் முனிச் அணிக்காக 1967ம் ஆண்டு, 1974 முதல் 1976 வரை ஆகிய நான்கு ஆண்டுகளில் ஐரோப்பிய கோப்பையை வென்றுள்ளார். பிற்காலங்களில் பேயர்ன் முனிச் அணியின் மேலாளராக பணியாற்றி, மேலும் அக்குழுவின் தலைமைப் பொறுப்பிலும் இவர் பணியாற்றியுள்ளார்.  
தற்போது ஜெர்மனிய மற்றும் உலக கால்பந்து அரங்கில் செல்வாக்கு மிகுந்த நபராக இவர் கருதப்படுகிறார். 2006 ஆம் ஆண்டு ஜெர்மனியில் நடந்த உலக கோப்பை போட்டிகளுக்கான ஒருங்கிணைப்புக் குழுவின் தலைவராகவும் இவர் செயல்பட்டார்.
# பிரான்சு பெக்கென்போவர்

## இளமைக்காலம்

ஃப்ரான்ஸ் பெக்கன்பேவர் இரண்டாம் உலகப்போருக்கு பிந்தைய முனிச் நகரில் ஃப்ரான்ஸ் பெக்கன்பேவர் சீனியருக்கும் ஆண்டோனி என்பவருக்கும் மகனாக 1945ஆம் ஆண்டு பிறந்தார். இவர் பிறந்த பகுதியில் உழைக்கும் வர்க்கத்தினர் அதிகமாக இருந்தனர். இவரது தந்தைக்கு கால்பந்து விளையாட்டின் மீது வெறுப்பு இருந்தபோதிலும் இவர் தனது 9 வயது முதல் கால்பந்து போட்டிகளில் விளையாட ஆரம்பித்தார். 1964 ஆம் ஆண்டு முதல் பேயர்ன் முனிச் அணிக்கு விளையாட ஆரம்பித்தார்.
# பிரான்சு பெக்கென்போவர்

## பேயர்ன் முனிச்

இவர் சேர்ந்த ஆண்டு முதல் பேயர்ன் முனிச் அணி சிறப்பாக விளையாட ஆரம்பித்தது. இரண்டாம் நிலையில் இருந்து முதல்நிலை போட்டிகளுக்கு அந்த அணி தேர்வானது. 1967 ஆம் ஆண்டு ஜெர்மனிய கோப்பையும் ஐரோப்பிய அளவிலான கோப்பையையும் இந்த அணி வென்றது. 1968 ஆம் ஆண்டு இவர் அந்த அணிக்கு தலைவராக அறிவிக்கப்பட்டார். 1972 முதல் 1974 வரை ஜெர்மனிய கோப்பைகளையும், 1974 முதல் 1976 வரை ஐரோப்பிய அளவிலான கோப்பைகளையும் அணித் தலைவராக இருந்து வெற்றி பெற்றார். இவரைப் பெருமைப்படுத்தும் விதமாக ரசிகர்களும் ஊடகங்களும் 1968ஆம் ஆண்டு முதல் "பேரரசர்' எனும் புனைப் பெயர் இட்டு இவரை கொண்டாடினர்.  
1977ம் ஆண்டு மிகவும் லாபகரமான ஒப்பந்தத்தின் மூலம் அமெரிக்காவில் உள்ள நியூயார்க் அணிக்காக விளையாடினார். அந்த அணியிலும் சிறப்பான ஆட்டத்தை வெளிப்படுத்தி 1978 முதல் 1980 வரை மூன்று ஆண்டுகளுக்கு அந்த அணி கோப்பையை வெல்வதற்கு உறுதுணையாக இருந்தார். அதன்பிறகு ஜெர்மனியைச் சேர்ந்த ஹாம்பர்க் அணிக்காக 2 ஆண்டுகள் விளையாடினார். 1982 ஆம் ஆண்டு அந்த அணி ஜெர்மனிய கோப்பையை வென்றது. மொத்தம் 587 குழும ஆட்டங்களில் விளையாடி உள்ளார். அவைகளில் 81 கோல்களை இவர் அடித்துள்ளார்.
# பிரான்சு பெக்கென்போவர்

## ஜெர்மனிய தேசிய அணி

தேசிய அணிக்காக இவர் 103 ஆட்டங்களில் விளையாடி உள்ளார். அதில் 1966, 1970 மற்றும் 1974 ஆம் ஆண்டு நடந்த உலக கோப்பை போட்டிகளும் அடங்கும். 1966 உலகக்கோப்பையில் ஜெர்மனி அணி இரண்டாம் இடத்தை பிடித்தது. 1970ஆம் ஆண்டு நடந்த உலக கோப்பையில் ஜெர்மனிய அணி மூன்றாம் இடத்தை பிடித்தது. 1974-ஆம் ஆண்டு நடந்த உலகக் கோப்பையை ஜெர்மனி அணி இவரின் தலைமையில் வெற்றி பெற்றது. இந்த 3 உலகக் கோப்பை போட்டிகளிலும் இவர் சிறந்த வீரர்களுள் ஒருவராக கருதப்பட்டார். மேலும் ஐரோப்பிய அளவிலான சர்வதேச போட்டிகளில் 1972 ஆம் ஆண்டு ஜெர்மனி அணி வெற்றி பெற்றது. 1976 ஆம் ஆண்டு ஜெர்மனி அணி இரண்டாம் இடத்தை பிடித்தது.